Electrolux

Electrolux (бел. Электралюкс) — швэдзкая машынабудаўнічая кампанія, адзін зь вядучых сусьветных вытворцаў электрычных і газавых прыбораў для хатніх і прафэсійных патрэб. Штогод кампанія прадае больш за 40 мільёнаў сваіх вырабаў спажыўцам з 150 краінаў. Штаб-кватэра знаходзіцца ў Стакгольме. На 2015 году прадпрыемства прадавала вырабы пад 8 таварнымі знакамі: «Вялікая кухня» (Швэцыя), AEG(de) (Нямеччына), Zanussi(it) і «Мольтэні» (Італія), «Ўэстынггаўс» і Frigidaire (ЗША), Electrolux (Швэцыя), Eureka(en) (ЗША). Гісторыя Кампанію заснаваў у Стакгольме ў 1910 Аксэль Вэнэр-Грэн пад назвай Elektromekaniska AB. У 1912 годзе пачынаецца супрацоўніцтва Elektromekaniska AB з кампаніяй AB Lux (Стакгольм, Швэцыя), якая вырабляе з 1901 году вулічныя газавыя лямпы пад маркай Lux. Тады ж (у 1912 годзе) кампанія запускае вытворчасьць першага бытавога пыласоса (мадэль Lux 1). У 1919 годзе пасьля зьліцьця з AB Lux назва кампаніі мяняецца на Elektrolux AB, напісаньне якой будзе зьменена на сучаснае Electrolux толькі ў 1957 годзе. За 2014 год прадпрыемства збыла больш за 50 млн побытавых электрапрыладаў: 64% — кухонных, 18% — пральных, 8% — пыласмокаў і 10% — іншых (воданагравальнік, кліматызатар, цеплавая помпа). 50% збыту прыпадала на Амэрыку (пераважна ЗША і Бразылія), а 30% — на Эўропу. Крыніцы Вонкавыя спасылкі Electrolux — сховішча мультымэдыйных матэрыялаў Бачына галаўнога прадпрыемства (швэд.)